“Kragonderbrekings” waarsku Eskom | Die Vryburger
Die sukkelende kragvoorsiener, Eskom, sê dat hy gereed is om kragonderbrekings toe te pas in die wintermaande wat nou aanbreek.
Volgens Eskom se H.U.B., Brian Dames, sal Eskom nie huiwer om verbruikers se kragvoorsiening te onderbreek ten einde ”die land te beskerm nie”.
Die vorige kragonderbrekings deur Eskom het die land se ekonomie miljarde Rande se skade berokken. Eskom het reeds vanjaar by die krissespunt gekom waar daar soms slegs 1% se reserwe kapasiteit beskikbaar was en die koue wintermaande sal die gebrek aan reserwekrag deeglik beproef.
Die Medupi kragsentrale, waarop Eskom sy hoop gevestig het, sukkel om in bedryf te kom weens vakbondstakings, aangehelp deur die onvermoë van kontrakteurs om by beplanningsdatums te bly en verder aangehelp deur Affirmative Action en AAS vereistes waar ideologie dikwels belangriker beskou word as realiteite. Daar word nou gehoop dat die kragsentrale teen die einde van die jaar sal kan begin produseer en die ANC-regime se betrokke minister het gedreig dat die boeteklousules in die konstruksiekontrakte toegepas sal word as aflewering laat is.
Die tweede kragsentrale, Kusile, wat teen 2014 in bedryf moet kom, is ook reeds agter skedule weens soortgelyke probleme. Die twee steenkoolaangedrewe kragsentrales sal gesamentlik 9 600 Megawatt lewer as aanvulling tot die betaande 43 000 Megawatt waaroor Eskom reeds beskik.
2 thoughts on ““Kragonderbrekings” waarsku Eskom”
Joffre Papenfus April 24, 2013 at 9:31 am
Wanneer gaan ons gemeenskappe sien dat hierdie “reënboogland” inderwaarheid ontaard in ‘n varktrog?
Eskom is maar net nog ‘n voorbeeld!
Interessant as ons oor die lasste jare kyk, dat kragonderbrekings net “nodig” raak wanneer die reguleerder Eskom se verhogings inperk.
En ten spyte van “kragtekorte” gaan die verskaffing oor ons grense heen TEEN GESUBSIDIEERDE tariewe onverpoosd voort.
Dit is hoogtyd om dringend alternatiewe, plaaslike bronne van energie te ontwikkel, soos ons ongelukkig op soveel ander terreine moet bontstaan om vir falende strukture te kompenseer.
Dries du Toit May 8, 2013 at 8:39 am
Ek stem saam met Joffre dat ons dringend moet kyk na ander bronne. Wat egter kommerwekkend is, is dat Evkom wat eintlik die eiendom van die belastingbetaler is wat verwaarloos word. Nou word daar van ons as verbruikers verwag om opofferings te maak en te “spaar”. Om te wat! Beplanning vir instandhoudingswerk moet in elk geval gedoen word gedurende die Somermaande wanneer die kragverbruik nie so hoog is nie. Maar wat anders kan ‘n mens verwag van ‘n spul wat nie eintlik weet waaroor dit gaan nie!